Skal en ansvarlig modpart ikke erstatte min arbejdsskade?
Det følger af både lov om arbejdsskadesikring og lov om erstatningsansvar, at man ikke kan opnå erstatning fra en ansvarsforsikring for de ydelser, som også er dækket af en arbejdsskadeforsikring.   Alle skader skal anmeldes til Arbejdsmarkedets Erhvervssikring (som tidligere hed Arbejdsskadestyrelsen), og arbejdsskadeforsikringen er altid primær, når der er en ansvarlig modpart. Dvs. at det er arbejdsskadeforsikringen, som skal betale erstatning for de ydelser, der er dækket af begge forsikringer.   Derfor dækker modpartens ansvarsforsikring ikke varige mén, når skaden er sket i arbejdstiden, og man har fået erstatning fra arbejdsgiverens arbejdsskadeforsikring. Modpartens ansvarsforsikring kan derimod dække udgifter eller krav, som ikke er dækket efter lov om arbejdsskadesikring, fx erstatning for svie og smerte samt evt. tabt arbejdsfortjeneste.   Du kan læse mere om dine erstatningsmuligheder på vores hjemmeside og i vores pjece ”Beregning af personskadeerstatning”,   som du kan finde her .